30 



15. Sterna macrura (Naum.). 



Meget almindelig i Scoresby Sunds indre Del, for Ex. 

 ved Overvintringsstedet. — I 1891 saaes de sidste den 4de Sep- 

 tember, i 1892 de første den 16de Juni. Isen var da endnu 

 ikke nær begyndt at bryde op, og Ternerne levede af de Krebs- 

 dyr, der kom op igjennem Revnerne i Fjordisen. De ankomme 

 i Flokke paa c. 15 — 20 Stkr. , men allerede et Par Dage efter 

 fordele de enkelte Par sig til Rugestederne; om Efteraaret, i 

 Midten af August , samle de sig atter i Flokke , inden de 

 drage bort. 



Den 19de Juni (1892) saaes to Terner i Parring, siddende 

 paa et Skjær. Den 10de August (1891) fandtes en ikke flyve- 

 færdig, fjer- og dun-klædt Unge liggende i en naturlig Fordyb- 

 ning i den bare Klippe paa Gaaseland; de gamle forsøgte 

 at forsvare Ungen ; da jeg vilde tage den , søgte den ud i 

 Vandet, men turde dog ikke bortfjærne sig noget længere Stykke 

 fra Stranden. 



Føden bestaar af Krebsdyr; Fiskelevninger bleve ikke fundne 

 i Maven paa denne Art. 



Ved Angmagsalik blev den ikke bemærket. 



16. Rissa tridactyla (L.). 



Denne Maageart blev kun set et Par Gange i Scoresby 

 Sund. Almindeligere er den ved Yderkysten. Den blev set ud 

 for Tasiusak. 



17. Pagophila eburnea (Gmel.). 



Ved Yderkysten og især ved Scoresby Sund er denne 

 Art set noget oftere end den foregaaende ; den er endogsaa set 

 helt inde i Nærheden af Danmarks 0. De sidste i 1891 bleve 

 sete den 25de September. — Den blev inde i Fjorden som oftest 

 set parvis, hvorfor det muligvis kan antages, at den yngler der, 

 da den ellers for det meste optræder flokkevis. 



